ai4bharat/Pralekha huggingface dataset:
इस्पात मंत्रालय
श्री फग्गन सिंह कुलस्ते ने धातुविदों से भारत को धातु के क्षेत्र में आत्मनिर्भर बनाने हेतु स्वदेशी तकनीक के विकास पर काम करने की अपील की
केन्द्रीय इस्पात एवं ग्रामीण विकास राज्यमंत्री श्री फग्गन सिंह कुलस्ते ने धातुविदों से स्वदेशी तकनीक के विकास पर काम करने का आह्वान किया है ताकि भारत धातु के क्षेत्र में आत्मनिर्भर बन सके। आज हैदराबाद में भारतीय धातु संस्थान  की 76वीं वार्षिक तकनीकी बैठक  का उद्घाटन करते हुए, केन्द्रीय मंत्री ने कहा कि सरकार भारतीय उद्योग के लिए अनुकूल वातावरण बनाने पर ध्यान केन्द्रित कर रही है ताकि उसके वैश्विक स्तर पर अग्रणी बनने का मार्ग प्रशस्त हो सके। उन्होंने कहा कि कई स्टील कंपनियों ने रुचि दिखाई है और भारत में विशिष्ट इस्पात के उत्पादन को बढ़ाने के लिए 6322 करोड़ रुपये की ‘उत्पादन आधारित प्रोत्साहन योजना’, जिसे आत्मनिर्भरता के लक्ष्यों को प्राप्त करने हेतु एक प्रमुख प्रोत्साहन के रूप में घोषित किया गया है, के तहत इकाइयां स्थापित करने के लिए आवेदन प्रस्तुत किया है। केन्द्रीय मंत्री ने इस तथ्य का उल्लेख किया कि दुनिया में अपनी उच्चतम उपलब्धता और उपयोगिता के कारण धातु बिरादरी के बीच स्टील का प्रमुख स्थान है, इसके बाद एल्युमीनियम का स्थान आता है। उन्होंने लोगों को यह याद दिलाया कि भारत अभी भी इस्पात की कुछ श्रेणियों के लिए आयात पर निर्भर है।
केन्द्रीय मंत्री ने आशा व्यक्त की कि वार्षिक तकनीकी बैठक  का यह कार्यक्रम धातुकर्म और सामग्री विज्ञान से संबंधित नवीनतम विकास, चुनौतियों और समाधानों के बारे में अनुसंधान प्रयोगशालाओं, उद्योगों और शिक्षाविदों के बीच एक ठोस संवाद को बढ़ावा देगा। श्री कुलस्ते ने कहा कि आईआईएम का एटीएम धातुकर्म और सामग्री विज्ञान से जुड़े समुदाय के लिए एक प्रमुख तकनीकी कार्यक्रम है। उन्होंने इस बात पर प्रसन्नता व्यक्त की कि इस एटीएम में कई छात्र भी भाग ले रहे हैं।
इस एटीएम में वैज्ञानिकों, शोधकर्ताओं, छात्रों और उद्योग जगत के लोगों सहित कुल 900 से अधिक प्रतिनिधि भाग ले रहे हैं। इस कार्यक्रम के एक हिस्से के रूप में, “त्वरित सामग्री डिजाइन और योजक विनिर्माण: वैज्ञानिक एवं तकनीकी परिप्रेक्ष्य” विषय पर एक अंतरराष्ट्रीय संगोष्ठी आयोजित की गई, जिसमें प्रमुख विशेषज्ञों ने अपनी विशेषज्ञता वाले क्षेत्र से संबंधित विशेष व्याख्यान दिए। इस एटीएम के एक भाग के रूप में समर्पित पोस्टर सत्र और धातु चित्रण प्रतियोगिता का भी आयोजन किया जा रहा है। उद्योग जगत और शिक्षा जगत के विशेषज्ञों के लिए इस क्षेत्र की बेहद गंभीर समस्याओं पर चर्चा के लिए एक विशेष सत्र का आयोजन किया जा रहा है।
रक्षा मंत्रालय
भारत और चीन के कोर कमांडरों के बीच 11वें दौर की वार्ता
भारत-चीन कोर कमांडर स्तरीय 11वें दौर की बैठक दिनांक 09 अप्रैल 2021 को चुशूल-मोल्दो सीमा पर बने बैठक स्थल पर आयोजित की गई थी । दोनों पक्षों के बीच पूर्वी लद्दाख में एलएसी के साथ-साथ डिसइंगेजमेंट से जुड़े बाकी मुद्दों के समाधान के लिए विचारों का विस्तृत आदान-प्रदान हुआ । दोनों पक्ष मौजूदा समझौतों और प्रोटोकॉल के अनुसार बकाया मुद्दों को तेजी से सुलझाने की आवश्यकता पर सहमत हुए । इस संदर्भ में यह भी रेखांकित किया गया कि अन्य क्षेत्रों में डिसइंगेजमेंट करने से दोनों पक्षों के लिए सेनाओं की संख्या में कमी करने और शांति व सौहार्द की पूर्ण बहाली सुनिश्चित करने तथा द्विपक्षीय संबंधों में प्रगति को सफल बनाने का मार्ग प्रशस्त होगा । दोनों पक्ष इस बात पर सहमत थे कि अपने नेताओं की सहमति से मार्गदर्शन लेना, अपने संवाद को जारी रखना और शेष मुद्दों के पारस्परिक रूप से स्वीकार्य समाधान की दिशा में जल्द से जल्द काम करना महत्वपूर्ण है । उन्होंने जमीन पर संयुक्त रूप से स्थिरता बनाए रखने, किसी भी नई घटना से बचने और संयुक्त रूप से सीमावर्ती क्षेत्रों में शांति बनाए रखने पर भी सहमति जताई ।
राष्ट्रपति सचिवालय
राष्ट्रपति मध्यप्रदेश सरकार द्वारा आयोजित नागरिक अभिनंदन समारोह में सम्मिलित हुईं; केंद्रीय रक्षा मंत्रालय तथा सड़क यातायात और राजमार्ग मंत्रालय की परियोजनाओं का शिलान्यास किया
राष्ट्रपति श्रीमती द्रौपदी मुर्मू आज सायं  को राज भवन में मध्यप्रदेश सरकार द्वारा उनके सम्मान में आयोजित नागरिक अभिनंदन समारोह में सम्मिलित हुईं। इस अवसर पर उन्होंने वर्चुअल माध्यम से ग्वालियर स्थित डीआरडीओ की ‘मैक्सिमम माइक्रो-बायोलॉजिकल कनटेनमेंट प्रयोगशाला’ तथा सड़क यातायात और राजमार्ग मंत्रालय की रतनपानी-इटारसी सड़क परियोजना की आधारशिला रखी।
उपस्थितजनों को सम्बोधित करते हुये राष्ट्रपति ने कहा कि मध्यप्रदेश के लोगों ने भारतीय संस्कृति और उसकी विकास-यात्रा के प्रति मूल्यवान योगदान किया है। एक तरफ मध्यप्रदेश के पास अनोखा प्राकृतिक सौंदर्य है, तो वहीं दूसरी ओर, उसकी आध्यात्मिक और सांस्कृतिक विरासत अत्यंत समृद्ध है। महान कवि कालिदास से लेकर संगीत सम्राट तानसेन और आगे चलकर लता मंगेशकर जैसी प्रतिभाओं ने इस धरा पर जन्म लिया है। पूर्व राष्ट्रपति डॉ. शंकर दयाल शर्मा भी इसी धरती के पुत्र हैं। बाबासाहेब भीमराव अम्बेकर का जन्मस्थान महू है। पूर्व प्रधानमंत्री श्री अटल बिहारी वाजपेयी के मेधावी व्यक्तित्व और उनके गौरवशाली राजनीतिक जीवन ने मध्यप्रदेश में ही आकार लिया था।
राष्ट्रपति ने कहा कि मध्यप्रदेश में अनेक दर्शनीय ऐतिहासिक स्थान मौजूद हैं। महाकालेश्वर और ओमकारेश्वर के ज्योतिर्लिंग, उज्जैन का सिंहस्थ कुम्भ, नर्मदा का उद्गम, अमरकंटक में प्रथम जैन तीर्थंकर ऋषभदेव का मंदिर, चित्रकूट में भगवान राम का वनगमन, ये सभी मध्यप्रदेश के आध्यात्मिक महत्त्व को रेखांकित करते हैं।
राष्ट्रपति ने कहा कि देश में सबसे बड़ा वनाच्छादित क्षेत्र मध्यप्रदेश में है। प्रदेश में कई राष्ट्रीय उद्यान, वन्यजीव अभयारण्य और बाघ अभयारण्य मौजूद हैं। उन्होंने कहा कि वन्यजीव में रुचि रखने वालों के लिये यह बहुत उत्साह का विषय रहा है, जब हाल ही में नामीबिया से लाये गये चीतों को कूनो राष्ट्रीय उद्यान में रखा गया। राष्ट्रपति ने कामना की कि अन्य देशों से लाकर चीतों की दुर्लभ प्रजाति को भारत में बसाने के लिये जो अभियान चलाया जा रहा है, वह सफल हो।
राष्ट्रपति ने कहा कि इंदौर शहर को लगातार छठवीं बार सबसे स्वच्छ शहर का पुरस्कार मिला है तथा मध्यप्रदेश ने ‘स्वच्छ सर्वेक्षण 2022’ में सबसे साफ-सुथरे राज्य का पुरस्कार जीता है। इसके अलावा, एक लाख से अधिक की आबादी वाले 100 सबसे स्वच्छ शहरों की सूची में मध्यप्रदेश के 30 शहर शामिल हैं। उन्होंने कहा कि यह सफलता सक्रिय जन भागीदारी और लोगों की जागरूकता का जीता-जागता उदाहरण है। राष्ट्रपति ने राज्य में स्वच्छता की संस्कृति को मजबूत बनाने के लिये मध्यप्रदेश के लोगों की सराहना की। उन्होंने कहा कि सफाई के प्रति राज्य के लोगों के प्रयास सभी के लिये अनुकरणीय हैं।
राष्ट्रपति ने कहा कि मध्यप्रदेश ने समावेशी विकास के नई आयाम स्थापित किये हैं। राज्य ने विकास के कई मानकों के मद्देनजर प्रभावशाली उपलब्धियां हासिल की हैं। मध्यप्रदेश का सकल राज्य घरेलू उत्पाद पिछले एक दशक में साढ़े तीन गुना बढ़ा है। खाद्यान्न के उत्पादन में मध्यप्रदेश अग्रणी राज्यों में गिना जाता है। पिछले चार वर्षों में कृषि विकास दर औसतन 20 प्रतिशत बढ़ी है। राष्ट्रपति ने राज्य के समग्र विकास के लिये मध्यप्रदेश सरकार की सराहना की और यह विश्वास व्यक्त किया कि मध्यप्रदेश की विकास-यात्रा इसी तरह तेजी से आगे बढ़ती जायेगी तथा विकास के लाभ राज्य वासियों के सभी वर्गों तक पहुंचेगे।
राष्ट्रपति के सम्बोधन के लिये यहां क्लिक करें
विज्ञान एवं प्रौद्योगिकी मंत्रालय
आईएसीएस कोलकाता इंस्पायर के ब्लैक होल और गुरुत्वीय तरंगों पर किए गए कार्य हमारी प्रकृति के बुनियादी तत्वों को समझने में सहायता करते हैं
डा. सुमंत चक्रवर्ती इंडियन एसोसिएशन फार द कल्टीवेशन साईसंज  में स्कूल ऑफ फिजिकल साईंसेज एवं स्कूल आफ मैथेमेटिकल एंड कंप्यूटेशनल साईंसेज से जुड़े हुए हैं, जोकि भारत सरकार के विज्ञान एवं प्रौद्योगिकी विभाग द्वारा गठित इंस्पायर फैकल्टी अवार्ड से पुरस्कृत है। डा. चक्रवर्ती ने ब्लैक होल के ऊष्मागतिक  गुणों पर गौर करने के लिए नए तरीके उपलब्ध कराए है। इन क्षेत्रों में उनके सैद्धान्तिक कार्यों के जरिये विकसित तकनीकों का नियमित रूप से उपयोग अब ब्लैक होल एवं इसके अन्य विभिन्न अवतारों से संबंधित विभिन्न विश्लेषणों में किया जा रहा है।
डा. चक्रवर्ती का शोध कार्य मुख्य रूप से गुरुत्वीय भौतिकी एवं विशेष रूप से ब्लैक होल के क्षेत्रों में केंद्रित है।
गुरुत्वीय तरंग खगोल विद्या एवं ब्लैक होल छाया मापन में हाल की प्रगति का उपयोग गुरुत्वीय सिद्धांतों को बेहतर तरीके से समझने में किया जा सकता है। इन दिशाओं में किए गए उनके कार्य न केवल मानक अंतरिक्ष पर सीमा प्रदान करते हैं बल्कि यह बाद के विश्लेषणों के लिए भी एक मार्गदर्शी सिद्धांत के रूप में कार्य कर रहा है।
इंस्पायर फैकल्टी फेलोशिप के कार्यकाल के दौरान उनके द्वारा निष्पादित शोध कार्य के प्रति राष्ट्रीय एवं अंतरराष्ट्रीय दोनों ही समुदायों ने उल्लेखनीय दिलचस्पी प्रदर्शित की है। उनके अनुसंधान द्वारा विकसित तकनीकों का वर्तमान में अन्य शोध कार्यकलापों में भी उपयोग हो रहा है। गुरुत्वीय तरंग के क्षेत्र में उनके कुछ उनके शोध कार्य आगामी एलआईजीओ-इंडिया वेधशाला एवं गुरुत्वीय तरंगों का उपयोग करते हुए फंडामेंटल फिजिक्स को समझने में विश्व व्यापी दिलचस्पी को देखते हुए बेहद महत्वपूर्ण होंगे।
गुरुत्वीय भौतिकी और विशेष रूप से ब्लैक होल दशकों से आम लोगों की कल्पना के बड़े आकर्षण रहे हैं। चूंकि उनका कार्य और विशिष्टता इस विशेष विषय में है, वह अक्सर छात्रों के बीच उन्हें इससे अवगत कराने के लिए सार्वजनिक व्याख्यान देते हैं कि किस प्रकार विज्ञान इन दिलचस्प विशेषताओं की व्याख्या कर सकता है और किस प्रकार ब्लैक होल को गुरुत्वीय तरंगों का उपयोग करने के द्वारा ‘देखा‘ जा सकता है। यह छात्रों एवं आम लोगों को हमारे आस पास की प्रकृति की व्याख्या में विज्ञान की उपयोगिता के बारे में और अधिक जागरूक बनाता है।
डा. चक्रवर्ती ने कहा, ‘ आपातकालीन अनुदान का उपयोग करते हुए, मैं नियमित रूप से संबंधित विषयों में संगोष्ठियों का आयोजन करता हूं जिससे कि मेजबान संस्थान में गुरुत्वीय भौतिकी पर शोध को प्रेरित किया जा सके। ‘
उन्हें उम्मीद है कि उनका शोध कार्य एलआईजीओ-इंडिया के एक प्रमुख वैज्ञानिक एजेंडा का काम कर सकता है क्योंकि वह भारत में इन शोध विषयों को आगे बढ़ाने वाले बहुत कम लोगों में एक हैं। डा. चक्रवर्ती ने कहा, ‘ यह निश्चित रूप से भारत में वैज्ञानिक कार्यकलापों को और बढ़ावा देने में सहायता देगा तथा भारतीय समाज की वैज्ञानिक समुदाय के साथ अधिक भागीदारी करने में मदद करेगा। ‘
( प्रकाशन लिंक: http://inspirehep.net/author/profile/Sumanta.Chakraborty.1
और अधिक जानकारी के लिए संपर्क करें: डा. सुमंत चक्रवर्ती
विद्युत मंत्रालय
केन्द्रीय मंत्रिमंडल ने कोविड-19 के कारण बिजली क्षेत्र पर आए वित्तीय संकट को दूर करने के लिए पूंजी उपलब्धता के उपायों को मंजूरी दी
प्रधानमंत्री श्री नरेन्द्र मोदी की अध्यक्षता में आर्थिक मामलों की मंत्रिमंडलीय समिति ने उदय योजना के तहत पावर फाइनेंस कॉर्पोरेशन  और रूरल इलेक्ट्रीफिकेशन कॉरपोरेशन लिमिटेड  को बिजली वितरण कंपनियों को पिछले वर्ष अर्जित राजस्व के 25 प्रतिशत की निर्धारित सीमा से अधिक की कार्यशील पूंजी उपलब्ध कराने के लिए एकबारगी छूट की स्वीकृति दी।
इससे बिजली क्षेत्र के लिए पर्याप्त पूंजी उपलब्ध हो सकेगी और राज्य सरकारों द्वारा बिजली पारेषण कंपनियों का बकाया चुकाया जाना सुनिश्चित हो सकेगा।
पृष्ठभूमि
कोविड-19 वैश्विक महामारी के कारण हुए राष्ट्रव्यापी लॉकडाउन की वजह से बिजली क्षेत्र में पूंजी का बड़ा संकट पैदा हो चुका है। उपभोक्ताओं द्वारा बिजली के बिलों का भुगतान करने में असमर्थ रहने और दूसरी ओर आवश्यक सेवाओं के रूप में बिजली आपूर्ति जारी रखने की बाध्यता के कारण बिजली वितरण कंपनियों का राजस्व बुरी तरह प्रभावित हुआ है। इस बीच बिजली की खपत में भी काफी गिरावट आई है। गतिविधियों और बिजली की मांग सुधरने में कुछ और वक्त लगने को देखते हुए आने वाले कुछ और दिनों तक बिजली क्षेत्र का संकट खत्म होता नहीं दिखता। ऐसे में बिजली की आपूर्ति बनाए रखने के वास्ते इस क्षेत्र के लिए तत्काल पूंजी उपलब्धता सुनिश्चित करना जरूरी हो गया है।
सूक्ष्म, लघु एवं मध्यम उद्यम मंत्रालय
श्री नारायण नाणे ने यूएई को भारत में निवेश के लिए आमंत्रित किया, एमएसएमई को नए अवसरों की खोज में सक्षम बनाने के लिए साथ मिलकर काम करने का आह्वान किया
केंद्रीय सूक्ष्म, लघु और मध्यम उद्यम मंत्री श्री नारायण राणे ने एमएसएमई राज्य मंत्री श्री बीपीएस वर्मा और मंत्रालय के वरिष्ठ अधिकारियों के साथ यूएई सरकार में उद्यमशीलता और एसएमई राज्य मंत्री डॉ. अहमद बेहलोल अल फलासी की अगुआई में वहां के एक प्रतिनिधिमंडल से मुलाकात की।
श्री राणे ने कहा कि यूएई, भारत का तीसरा सबसे बड़ा व्यापारिक साझेदार है और हम ऐसी व्यवस्था विकसित करने के लिए मिलकर काम करना चाहते हैं जिससे एमएसएमई नए अवसरों को खोजने और अपने मौजूदा कारोबार को बढ़ाने में सक्षम हो सकें। उन्होंने यूएई को इन्फ्रास्ट्रक्चर, खाद्य प्रसंस्करण और ऊर्जा जैसे क्षेत्रों में निवेश के लिए आमंत्रित किया है।
एएसएंडडीसी, एमएसएमई श्री शैलेष कुमार सिंह ने दोहराया कि दोनों देशों के एसएमई के लिए सर्वश्रेष्ठ प्रक्रियाएं, ज्ञान, कौशल को साझा करके, प्रौद्योगिकी हस्तांतरण के जरिए द्विपक्षीय व्यापार बढ़ाने की खासी संभावनाएं हैं।
जेएस, एमएसएमई सुश्री मर्सी एपाओ ने कहा कि भारत और यूएई के बीच बेहतरीन द्विपक्षीय संबंध हैं, जिनकी ऐतिहासिक और सांस्कृतिक रूप से जड़ें खासी गहरी हैं और हम भविष्य में इन्हें और मजबूत बनाने के लिए तत्पर हैं। उन्होंने कहा कि सीईपीए ने दोनों देशों के बीच व्यापार और निवेश के लिए नए अवसर खोले हैं, जिससे एसएमई और स्टार्टअप्स को लाभ मिलेगा।
गृह मंत्रालय
एनसीएमसी ने चक्रवाती तूफान ‘निसर्ग’ से निपटने की तैयारियों की समीक्षा के लिए फिर से बैठक की
एनडीआरएफ ने महाराष्ट्र एवं गुजरात और दादरा व नागर हवेली में 40 टीमों को तैनात किया है
कैबिनेट सचिव श्री राजीव गाबा ने चक्रवाती तूफान ‘निसर्ग’ से निपटने के लिए राज्यों और केंद्रीय मंत्रालयों/एजेंसियों की तैयारियों की समीक्षा करने के लिए राष्ट्रीय संकट प्रबंधन समिति  की दूसरी बैठक की अध्यक्षता की।
भारतीय मौसम विभाग  ने बताया है कि भीषण चक्रवाती तूफान के 3 जून की दोपहर/शाम तक महाराष्ट्र के तट से टकराने की आशंका है। राज्य के तटीय जिलों में तेज हवाएं 100-110 किमी प्रति घंटे की तेज रफ्तार से चलने तथा फिर इसके और भी उग्र रूप लेकर 120 किमी प्रति घंटे की रफ्तार से चलने की आशंका है। इसके साथ ही इन जिलों में भारी वर्षा होने और 1-2 मीटर ऊंची लहरें उठने का अंदेशा है।
चक्रवाती तूफान का व्यापक असर महाराष्ट्र के तटीय जिलों रायगढ़, मुंबई, ठाणे एवं पालघर के साथ-साथ गुजरात के वलसाड, नवसारी, सूरत, भावनगर तथा भरूच जिलों और दमन, दादरा और नागर हवेली पर भी पड़ने की आशंका है।
राज्य सरकारों/केंद्र शासित प्रदेशों के अधिकारियों ने एनसीएमसी को अपने द्वारा किए गए विभिन्न प्रारंभिक उपायों से अवगत कराया। उन्होंने यह भी आश्वासन दिया कि आवश्यक वस्तुओं के पर्याप्त स्टॉक उनके पास उपलब्ध हैं और सभी आपातकालीन सेवाओं के लिए पूरी तैयारी है। उन्होंने बताया कि दूरसंचार विभाग द्वारा प्रदान की जा रही थोक एसएमएस सुविधा का उपयोग चक्रवाती तूफान से प्रभावित होने वाले निवासियों को आगाह करने के लिए किया जा रहा है और इसके साथ ही लोगों को सुरक्षित स्थानों पर पहुंचाया जा रहा है।
एनडीआरएफ ने इन राज्यों एवं केंद्र शासित प्रदेश में 40 टीमों को तैनात किया है और अतिरिक्त टीमों को भी हवाई मार्ग से वहां पहुंचाया जा रहा है। सेना एवं नौसेना के बचाव व राहत दलों के साथ-साथ नौसेना एवं वायु सेना के जहाजों और विमानों की भी अतिरिक्त आपात व्यवस्था की गई है। तटरक्षक बल के जहाज पहले से ही समुद्र में मछुआरों को बचाने में जुटे हुए हैं।
राज्यों और केंद्रीय एजेंसियों की तैयारियों की समीक्षा करते हुए कैबिनेट सचिव ने निर्देश दिया कि चक्रवाती तूफान के मार्ग में पड़ने वाले निचले इलाकों से लोगों को सुरक्षित निकालने के लिए सभी आवश्यक उपाय किए जाएं और इसके साथ ही समुद्र से सभी मछुआरों की वापसी सुनिश्चित की जाए। इसके अलावा, यह सुनिश्चित करने के लिए भी विशेष प्रयास किए जा सकते हैं कि कोविड रोगियों के लिए आवश्यक चिकित्सा सेवाएं बाधित न हों। इन एजेंसियां को बिजली, दूरसंचार, परमाणु, रासायनिक, विमानन और शिपिंग संबंधी बुनियादी ढांचे और परिसंपत्तियों की सुरक्षा सुनिश्चित करने के लिए आकस्मिक योजनाओं को सक्रिय करने के लिए भी निर्देश दिया गया।
महाराष्ट्र एवं गुजरात के अतिरिक्त मुख्य सचिव और दादरा व नागर हवेली तथा दमन एवं दीव के प्रशासक के सलाहकार ने वीडियो कॉन्फ्रेंस के माध्यम से इस बैठक में भाग लिया। गृह, शिपिंग, विद्युत, रेलवे, दूरसंचार, पेट्रोलियम एवं प्राकृतिक गैस, परमाणु ऊर्जा, रसायन व पेट्रो रसायन, नागरिक उड्डयन और स्वास्थ्य मंत्रालयों, आईएमडी, आईडीएस, एनडीएमए तथा एनडीआरएफ के वरिष्ठ अधिकारियों ने भी बैठक में भाग लिया।
एनसीएमसी उभरती स्थिति का जायजा लेने के लिए फिर से बैठक करेगी।
उप राष्ट्रपति सचिवालय
उपराष्ट्रपति श्री नायडू ने अर्जेंटीना गणराज्य के उपराष्ट्रपति को पुलवामा आतंकी हमले के बारे में जानकारी दी और अर्जेंटीना के उपराष्ट्रपति ने इस हमले की निंदा की
उपराष्ट्रपति ने कहा- भारत और अर्जेंटीना को द्विपक्षीय व्यापार को मजबूत बनाने और निवेश को बढ़ावा देने के लिए सक्रिय रूप से कार्य करने की जरूरत है
उपराष्ट्रपति ने अर्जेंटीना की उपराष्ट्रपति के साथ बातचीत की
उपराष्ट्रपति श्री एम. वेंकैया नायडू ने अर्जेंटीना की उपराष्ट्रपति सुश्री गैब्रिएला माइकेटी को पुलवामा आतंकवादी हमले के बारे में जानकारी दी। अर्जेंटीना की उपराष्ट्रपति ने इस हमले की निंदा करते हुए कहा कि अर्जेंटीना आतंकवाद के खिलाफ लड़ाई में भारत के साथ है। श्री नायडू अर्जेंटीना की उपराष्ट्रपति के साथ हुई मुलाकात के दौरान बातचीत कर रहे थे। श्री नायडू ने अर्जेंटीना के राष्ट्रपति श्री मौरिसियो मैक्री की भारत यात्रा के दौरान 18 फरवरी को आतंकवाद के खिलाफ की गई विशेष घोषणा का उल्लेख किया।
दोनों नेताओं ने क्षेत्रीय और बहुपक्षीय मुद्दों के बारे में भी विचार-विमर्श किया। उपराष्ट्रपति श्री नायडू ने कहा कि मौजूदा संदर्भ में शांति की लड़ाई में आतंक, भ्रष्टाचार, जलवायु परिवर्तन, काला धन और हथियारों के प्रवाह और नशीली दवाओं की समस्या के खिलाफ लड़ाई शामिल है। उन्होंने यह भी कहा कि द्विपक्षीय व्यापार को व्यापक और मजबूत बनाने तथा आपसी हितों के क्षेत्रों में निवेश को बढ़ावा देने के लिए भारत और अर्जेंटीना को सक्रिय रूप से कार्य करना चाहिए।
अर्जेंटीना के राष्ट्रपति श्री मौरिसियो मैक्री की फरवरी 2019 में हुई भारत यात्रा के बाद इस वर्ष के दौरान अर्जेंटीना से यह दूसरी उच्च स्तरीय यात्रा थी। भारत और अर्जेंटीना ने फरवरी में राजनयिक संबंधों की स्थापना की 70वीं वर्षगांठ मनाई है। दोनों नेताओं ने संसदीय कार्य, आपसी हितों के द्विपक्षीय, क्षेत्रीय और वैश्विक मुद्दों के बारे में विचारों का आदान-प्रदान किया। उन्होंने अर्जेंटीना के राष्ट्रपति की भारत यात्रा के दौरान दोनों नेताओं द्वारा रखे गए रोडमैप का स्मरण किया। उन्होंने रक्षा, परमाणु ऊर्जा, अंतरिक्ष, लिथियम, अंटार्कटिका, आईटी, स्वास्थ्य, नवीकरणीय और गैर-नवीकरणीय ऊर्जा, पर्यटन और फिल्मों आदि से संबंधित नये क्षेत्रों की पहचान करने में दोनों पक्षों द्वारा मिलकर काम करने की जरूरत पर जोर दिया।
श्री नायडू ने अर्जेंटीना और विश्व दोनों स्तरों पर दिव्यांग व्यक्तियों के सशक्तिकरण के लिए अर्जेंटीना के उपराष्ट्रपति द्वारा किये गये प्रयासों की सराहना की। उन्होंने ब्रह्मकुमारी कार्यक्रम के शांतिपूर्ण और उत्साहवर्धक अनुभव की सराहना की, जिसमें अर्जेंटीना की उपराष्ट्रपति ने अभी हाल में भाग लिया था। अर्जेंटीना की उपराष्ट्रपति ने भारत के उपराष्ट्रपति श्री नायडू को अर्जेंटीना की यात्रा करने और जून 2019 में अर्जेंटीना में आयोजित होने वाले वैश्विक दिव्यांगता सम्मेलन में शामिल होने के लिए आमंत्रित किया।
सांख्यिकी एवं कार्यक्रम कार्यान्वयन मंत्रालय
भारत में पे रोल रिपोर्टिंग-औपचारिक रोजगार परिदृश्य
सांख्यिकी और कार्यक्रम क्रियान्वयन मंत्रालय के केन्द्रीय सांख्यिकी कार्यालय ने सितम्बर 2017 से मार्च 2019 की अवधि में देश के रोजगार के परिदृश्य पर प्रेस नोट जारी किया है। रोजगार परिदृश्य निश्चित दिशा में प्रगति के मूल्यांकन करने वाली चुनिंदा सरकारी एजेंसियों के पास उपलब्ध प्रशासानिक रिकार्ड पर आधारित है।
रोजगार परिदृश्य से सम्बन्धित विस्तृत नोट के लिए यहां क्लिक करें।
प्रधानमंत्री कार्यालय
प्रधानमंत्री ने राष्ट्रमंडल खेल, 2022 में पुरुषों की लंबी कूद में रजत पदक जीतने पर एम. श्रीशंकर को बधाई दी
प्रधानमंत्री श्री नरेन्द्र मोदी ने बर्मिंघम राष्ट्रमंडल खेल, 2022 में पुरुषों की लंबी कूद में रजत पदक जीतने पर एम. श्रीशंकर को बधाई दी है।
एक ट्वीट में प्रधानमंत्री ने कहा;
"सीडब्ल्यूजी में एम श्रीशंकर का रजत पदक विशेष है। दशकों बाद भारत ने राष्ट्रमंडल खेल में पुरुषों की लंबी कूद में पदक जीता है। उनका प्रदर्शन भारतीय एथलेटिक्स के भविष्य के लिए शुभ संकेत है। उन्हें बधाई। आने वाले समय में वे और अच्छा प्रदर्शन करते रहें।
|
स्वास्थ्य एवं परिवार कल्याण मंत्रालय
|
कोविड-19 टीकाकरण अपडेट- 252वां दिन
भारत का कुल टीकाकरण कवरेज 84.82 करोड़ के पार पहुंचा
आज शाम 7 बजे तक 64 लाख से अधिक वैक्सीन की खुराक लगाई गईं
एक ऐतिहासिक उपलब्धि हासिल करते हुए, भारत का कोविड-19 टीकाकरण कवरेज आज 84.82 करोड़ के पार  पहुंच गया। आज शाम 7 बजे तक टीके की 64 लाख से ज्यादा  खुराक लगाई गईं। आज देर रात तक दिन की अंतिम रिपोर्ट तैयार होने के साथ दैनिक टीकाकरण का आंकड़ा और बढ़ने की उम्मीद है।
जनसंख्या प्राथमिकता वाले समूहों पर आधारित, वैक्सीन की खुराकों का अलग-अलग संचयी कवरेज इस प्रकार है:
|
|
वैक्सीन की खुराक का संचयी कवरेज
|
|
एचसीडब्ल्यू
|
|
पहली खुराक
|
|
1,03,70,791
|
|
दूसरी खुराक
|
|
88,13,506
|
|
एफएलडब्ल्यू
|
|
पहली खुराक
|
|
1,83,48,449
|
|
दूसरी खुराक
|
|
1,47,59,561
|
|
18-44 वर्ष आयु समूह
|
|
पहली खुराक
|
|
34,37,02,598
|
|
दूसरी खुराक
|
|
7,08,98,106
|
|
45-59 वर्ष आयु समूह
|
|
पहली खुराक
|
|
15,52,26,535
|
|
दूसरी खुराक
|
|
7,28,36,994
|
|
60 वर्ष से ज्यादा
|
|
पहली खुराक
|
|
9,90,78,869
|
|
दूसरी खुराक
|
|
5,42,45,102
|
|
पहली खुराक दी गई
|
|
62,67,27,242
|
|
दूसरी खुराक दी गई
|
|
22,15,53,269
|
|
कुल
|
|
84,82,80,511
आज के टीकाकरण अभियान में अलग-अलग जनसंख्या प्राथमिकता समूहों को वैक्सीन लगाए जाने का विवरण इस प्रकार है :
|
|
तारीख: 24 सितंबर, 2021 
|
|
एचसीडब्ल्यू
|
|
पहली खुराक
|
|
214
|
|
दूसरी खुराक
|
|
10,528
|
|
एफएलडब्ल्यू
|
|
पहली खुराक
|
|
275
|
|
दूसरी खुराक
|
|
36,190
|
|
18-44 वर्ष आयु समूह
|
|
पहली खुराक
|
|
26,30,296
|
|
दूसरी खुराक
|
|
19,16,309
|
|
45-59 वर्ष आयु समूह
|
|
पहली खुराक
|
|
6,70,079
|
|
दूसरी खुराक
|
|
5,85,232
|
|
60 वर्ष से ज्यादा
|
|
पहली खुराक
|
|
3,27,518
|
|
दूसरी खुराक
|
|
2,82,165
|
|
पहली खुराक दी गई
|
|
36,28,382
|
|
दूसरी खुराक दी गई
|
|
28,30,424
|
|
कुल
|
|
64,58,806
देश में जनसंख्या के सबसे ज्यादा कमजोर समूहों की कोविड-19 से रक्षा के एक साधन के रूप में टीकाकरण की उच्चतम स्तर पर नियमित रूप से समीक्षा और निगरानी की जाती है।
प्रधानमंत्री कार्यालय
प्रधानमंत्री ने मिजोरम के मुख्यमंत्री से बात की और वन में लगी आग से उत्पन्न स्थिति का जायजा लिया
प्रधानमंत्री श्री नरेन्द्र मोदी ने मिजोरम के मुख्यमंत्री श्री जोरमथंगा से बात की और राज्य के हिस्सों के वनों में लगी आग से उत्पन्न स्थिति का जायजा लिया।
श्री मोदी ने एक ट्वीट में कहा, “मिजोरम के मुख्यमंत्री श्री जोरमथंगा से बात की और राज्य के हिस्सों के वनों में लगी आग से उत्पन्न स्थिति का जायजा लिया। इस संकट से निपटने के लिए उन्हें केंद्र से हर संभव सहायता का आश्वासन दिया। हम सभी मिजोरम के लोगों की सुरक्षा और कुशलता के लिए प्रार्थना करते हैं।”
रेल मंत्रालय
रेलवे ने पार्सल ट्रेनों से अर्जित किया अच्छा राजस्व; लॉकडाउन शुरू होने के बाद से अब तक की 54,292 टन सामान की ढुलाई और 19.77 करोड़ रुपये की हुई आय
पार्सल ट्रेनों की कुल संख्या 2000 के पार; 05 मई 2020 तक कुल 2,067 ट्रेनों का हुआ संचालन जिनमें से 1,988 समय सारणी ट्रेन थीं
रेल और वाणिज्य एवं उद्योग मंत्री ने हाल में ई-कॉमर्स और लॉजिस्टिक कंपनियों को रेलवे के नजदीक लाने के लिए बुलाई थी एक बैठक
लॉकडाउन के दौरान आपूर्ति श्रृंखला के पूरक के रूप में आवश्यक वस्तुओं के छोटे पार्सलों की त्वरित ढुलाई के लिए उपलब्ध कराए पार्सल वैन
कोविड-19 के मद्देनजर लागू लॉकडाउन के दौरान छोटे पार्सल में चिकित्सा आपूर्तियों, स्वास्थ्य उपकरण, खाद्य पदार्थ आदि आवश्यक सामानों की ढुलाई काफी महत्वपूर्ण होने जा रही है। इस आवश्यकता को पूरा करने के लिए भारतीय रेल ने ई-कॉमर्स कंपनियों और राज्य सरकारों सहित अन्य के द्वारा की जा रही त्वरित व्यापक ढुलाई के लिए रेलवे के पार्सल वैन उपलब्ध करा दिए हैं। रेलवे ने आवश्यक सामानों की निर्बाध आपूर्ति सुनिश्चित करने के लिए समय सारणी के आधार पर विशेष पार्सल ट्रेनें चलाने का फैसला किया है।
रेलवे मंडल नियमित रूप से इन विशेष पार्सल ट्रेनों के लिए रूटों की पहचान और उन्हें अधिसूचित कर रहे हैं। वर्तमान में 82 रूट पर इन ट्रेनों को चलाया जा रहा है। इसके तहत चिह्नित रूट इस प्रकार हैं :
i) दिल्ली, मुंबई, कोलकाता, चेन्नई, बेंगलुरु और हैदराबाद जैसे देश के बड़े शहरों के बीच नियमित संपर्क।
ii) राज्यों की राजधानियों/प्रमुख शहरों का राज्य के सभी हिस्सों से संपर्क कायम करना।
iii) देश के पूर्वोत्तर हिस्से से संपर्क सुनिश्चित करना।
iv) अतिरिक्त उत्पादन वाले क्षेत्रों  से ज्यादा मांग वाले क्षेत्रों को दूध और डेयरी उत्पादों की आपूर्ति।
v) उत्पादक क्षेत्रों से देश के दूसरे हिस्सों को अन्य आवश्यक सामानों  की आपूर्ति।
रेलवे की पार्सल ट्रेनों के संचालन में बढ़ोतरी को त्वरित, अनुकूलित और सभी के लिए लाभकारी बनाने के प्रयासों के द्वारा देश में माल ढुलाई के काम में वृद्धि के तौर पर देखा जाना चाहिए।
रेलवे और वाणिज्य एवं उद्योग मंत्री ने हाल में ई-कॉमर्स और लॉजिस्टिक कंपनियों को रेलवे के नजदीक लाने के लिए एक बैठक का आयोजन किया था।
05 मई 2020 को 66 विशेष पार्सल ट्रेन चलाई गई थीं, जिनमें 65 समय सारणी ट्रेनें थीं। इनके माध्यम से 1,936 टन सामग्री का लदान किया गया, जिससे रेलवे को 57.14 लाख रुपये की आय हुई।
05 मई 2020 तक कुल 2,067 ट्रेनों का परिचालन हुआ, जिनमें से 1,988 समय सारणी ट्रेनें थीं। इनसे 54,292 टन सामान का लदान हुआ और 19.77 करोड़ रुपये की आय हुई है।
प्रधानमंत्री कार्यालय
प्रधानमंत्री ने मौलाना अबुल कलाम आजाद की जयंती पर उन्हें श्रद्धांजलि दी
प्रधानमंत्री श्री नरेन्द्र मोदी ने मौलाना अबुल कलाम आजाद की जयंती पर उन्हें भावभीनी श्रद्धांजलि दी है। प्रधानमंत्री ने उन्हें एक पथप्रदर्शक विचारक और प्रखर बुद्धिजीवी बताया। प्रधानमंत्री ने कहा कि स्वतंत्रता संग्राम में इनकी भूमिका अत्यंत प्रेरणादायक रही है।
प्रधानमंत्री ने एक ट्वीट में कहा:
‘मौलाना अबुल कलाम आजाद की जयंती पर उन्हें श्रद्धांजलि। वह एक पथप्रदर्शक विचारक और प्रखर बुद्धिजीवी थे। स्वतंत्रता संग्राम में इनकी भूमिका अत्यंत प्रेरणादायक रही है। वह शिक्षा क्षेत्र के प्रति सदैव अत्यंत उत्साही रहे थे और समाज में भाईचारे को आगे बढ़ाने के लिए उन्होंने अथक प्रयास किए थे।